phoneee/thai-legal-corpus huggingface dataset:
ประกาศองค์การบริหารส่วนตำบลดงดินแดงประกาศองค์การบริหารส่วนตำบลดงดินแดงเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลดงดินแดง[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลดงดินแดงซึ่งเป็นราชการบริหารส่วนท้องถิ่นมีหน่วยงานในสังกัดระดับสำนัก/ส่วน จัดระบบข้อมูลข่าวสารส่วนบุคคล ตามพระราชบัญญัติดังกล่าว ดังนี้๑. สำนักปลัดองค์การบริหารส่วนตำบลก. ประเภทของบุคคลที่มีการเก็บข้อมูลข่าวสารไว้- พนักงานส่วนตำบล- พนักงานจ้างตามภารกิจ- พนักงานจ้างทั่วไปข. ประเภทของระบบข้อมูลข่าวสารส่วนบุคคล- โปรแกรมคอมพิวเตอร์เกี่ยวกับข้อมูลบุคคลประกอบการพิจารณาเลื่อนขั้นเลื่อนเงินเดือนค. ลักษณะการใช้ข้อมูลตามปกติ-ใช้เป็นส่วนหนึ่งในการปฏิบัติงานของสำนักปลัดองค์การบริหารส่วนตำบลดงดินแดงง. วิธีการขอตรวจดูข้อมูลข่าวสารของเจ้าของข้อมูล- กรอกแบบฟอร์มขอตรวจสอบข้อมูลตามที่กำหนด- ปลัดองค์การบริหารส่วนตำบล พิจารณาอนุมัติจ. วิธีการขอให้แก้ไขเปลี่ยนแปลงข้อมูล-สามารถขอให้แก้ไขเปลี่ยนแปลงข้อมูลให้ถูกต้องได้แต่ต้องนำเอกสารที่ถูกต้องมารับรองเพื่อยืนยันการแก้ไขเปลี่ยนแปลงข้อมูลฉ. แหล่งที่มาของข้อมูล- เจ้าของประวัติ/คำสั่งแต่งตั้ง โอน ย้ายเลื่อนขั้นเงินเดือน๒. ส่วนการคลังก. ประเภทของบุคคลที่มีการเก็บข้อมูลข่าวสารไว้- พนักงานส่วนตำบล- พนักงานจ้างตามภารกิจ- พนักงานจ้างทั่วไปข. ประเภทของระบบข้อมูลข่าวสารส่วนบุคคล-โปรแกรมคอมพิวเตอร์เกี่ยวกับข้อมูลบุคคลประกอบการพิจารณาเลื่อนขั้น เลื่อนเงินเดือนค. ลักษณะการใช้ข้อมูลตามปกติ-ใช้เป็นส่วนหนึ่งในการปฏิบัติงานของส่วนการคลังขององค์การบริหารส่วนตำบลดงดินแดงง. วิธีการขอตรวจดูข้อมูลข่าวสารของเจ้าของข้อมูล- กรอกแบบฟอร์มขอตรวจสอบข้อมูลตามที่กำหนด- ปลัดองค์การบริหารส่วนตำบล พิจารณาอนุมัติจ. วิธีการขอให้แก้ไขเปลี่ยนแปลงข้อมูล-สามารถขอให้แก้ไขเปลี่ยนแปลงข้อมูลให้ถูกต้องได้แต่ต้องนำเอกสารที่ถูกต้องมารับรองเพื่อยืนยันการแก้ไขเปลี่ยนแปลงข้อมูลฉ. แหล่งที่มาของข้อมูล- เจ้าของประวัติ/คำสั่งแต่งตั้ง โอน ย้ายเลื่อนขั้นเงินเดือน๓. ส่วนโยธาก. ประเภทของบุคคลที่มีการเก็บข้อมูลข่าวสารไว้- พนักงานส่วนตำบล- พนักงานจ้างตามภารกิจ- พนักงานจ้างทั่วไปข. ประเภทของระบบข้อมูลข่าวสารส่วนบุคคล-โปรแกรมคอมพิวเตอร์เกี่ยวกับข้อมูลบุคคลประกอบการพิจารณาเลื่อนขั้นเลื่อนเงินเดือนค. ลักษณะการใช้ข้อมูลตามปกติ- ใช้เป็นส่วนหนึ่งในการปฏิบัติงานของส่วนโยธาขององค์การบริหารส่วนตำบลดงดินแดงง. วิธีการขอตรวจดูข้อมูลข่าวสารของเจ้าของข้อมูล- กรอกแบบฟอร์มขอตรวจสอบข้อมูลตามที่กำหนด- ปลัดองค์การบริหารส่วนตำบล พิจารณาอนุมัติจ. วิธีการขอให้แก้ไขเปลี่ยนแปลงข้อมูล- สามารถขอให้แก้ไขเปลี่ยนแปลงข้อมูลให้ถูกต้องได้แต่ต้องนำเอกสารที่ถูกต้องมารับรองเพื่อยืนยันการแก้ไขเปลี่ยนแปลงข้อมูลฉ. แหล่งที่มาของข้อมูล- เจ้าของประวัติ/คำสั่งแต่งตั้ง โอน ย้ายเลื่อนขั้นเงินเดือนประกาศณ วันที่ ๗ มกราคม พ.ศ. ๒๕๕๒สง่าสำเภาพ่อค้านายกองค์การบริหารส่วนตำบลดงดินแดงปริยานุช/ผู้จัดทำ๒๘พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๒ ง/หน้า ๖๓/๒๐ พฤษภาคม ๒๕๕๒
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลในเมืองอำเภอเมืองชัยภูมิ จังหวัดชัยภูมิพ.ศ.๒๕๕๓ ภูมิพลอดุลยเดชป.ร.ให้ไว้ณ วันที่ ๖ กรกฎาคม พ.ศ. ๒๕๕๓เป็นปีที่๖๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลในเมือง อำเภอเมืองชัยภูมิ จังหวัดชัยภูมิเพื่อสร้างทางหลวงชนบทตามโครงการผังเมืองรวมเมืองชัยภูมิอาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทย กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๘ มาตรา ๔๑ มาตรา ๔๒และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลในเมืองอำเภอเมืองชัยภูมิ จังหวัดชัยภูมิ พ.ศ. ๒๕๕๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างทางหลวงชนบทสาย ง ตามโครงการผังเมืองรวมเมืองชัยภูมิมาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลในเมือง อำเภอเมืองชัยภูมิ จังหวัดชัยภูมิมีส่วนแคบที่สุดสองร้อยเมตร และส่วนกว้างที่สุดห้าร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลในเมืองอำเภอเมืองชัยภูมิ จังหวัดชัยภูมิ พ.ศ. ๒๕๕๓(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างทางหลวงชนบทสาย งตามโครงการผังเมืองรวมเมืองชัยภูมิ ในท้องที่ตำบลในเมือง อำเภอเมืองชัยภูมิจังหวัดชัยภูมิ เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้ปริยานุช/ผู้จัดทำ๒๐กรกฎาคม ๒๕๕๓นันท์นภัสร์/ตรวจ๒๐กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๔๔ ก/หน้า ๔๐/๑๖ กรกฎาคม ๒๕๕๓
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : กากถั่วเหลืองตามพระราชบัญญัติมาตรฐานสินค้าเกษตรพ.ศ. ๒๕๕๑ ด้วยคณะกรรมการมาตรฐานสินค้าเกษตร เห็นสมควรกำหนดมาตรฐานสินค้าเกษตร เรื่องกากถั่วเหลือง เป็นมาตรฐานทั่วไป ตามพระราชบัญญัติมาตรฐานสินค้าเกษตร พ.ศ. ๒๕๕๑ เพื่อส่งเสริมสินค้าเกษตรให้ได้คุณภาพมาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑ประกอบมติคณะกรรมการมาตรฐานสินค้าเกษตร ในการประชุมครั้งที่ ๔/๒๕๕๗ เมื่อวันที่ ๒๙ธันวาคม ๒๕๕๗ รัฐมนตรีว่าการกระทรวงเกษตรและสหกรณ์ จึงออกประกาศกำหนดมาตรฐานสินค้าเกษตร: กากถั่วเหลือง มาตรฐานเลขที่ มกษ. 8802 - 2558 ไว้เป็นมาตรฐานทั่วไปดังมีรายละเอียดแนบท้ายประกาศนี้ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓ มีนาคม พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตรกากถั่วเหลือง (มกษ. 8802 - 2558)(ดูข้อมูลจากภาพกฎหมาย)ปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๒ ง/หน้า ๖/๒๓ เมษายน ๒๕๕๘
ประกาศกระทรวงการคลังว่าด้วยภาษีเงินได้และภาษีมูลค่าเพิ่ม ( ฉบับที่ 230)เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 อาศัยอํานาจตามความในมาตรา 47(7)(ข) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 19) พ.ศ. 2508 และมาตรา 3(4)(ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 รัฐมนตรีว่าการกระทรวงการคลัง จึงประกาศ ดังต่อไปนี้ ข้อ ๑ ให้เพิ่มความต่อไปนี้เป็น (527) ของข้อ 3 แห่งประกาศกระทรวงการคลังว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 ลงวันที่ 12 ตุลาคม พ.ศ. 2535"(527) มูลนิธิภาณี ยิบอินซอย"ข้อ ๒ ประกาศนี้ให้เริ่มใช้บังคับ(1) สําหรับเงินได้พึงประเมินประจําปี พ.ศ. 2546 ที่จะต้องยื่นรายการใน พ.ศ. 2547 เป็นต้นไป(2) สําหรับมูลค่าของฐานภาษีของผู้ประกอบการ ในเดือนตุลาคม พ.ศ. 2546 เป็นต้นไปผู้มีอํานาจลงนาม ประกาศ ณ วันที่ 27 ตุลาคม พ.ศ. 2546ร้อยเอก สุชาติ เชาว์วิศิษฐรัฐมนตรีว่าการกระทรวงการคลัง
ประกาศสำนักงานมาตรฐานสินค้าเกษตรและอาหารแห่งชาติประกาศสำนักงานมาตรฐานสินค้าเกษตรและอาหารแห่งชาติเรื่องกำหนดหลักเกณฑ์การใช้ชื่อย่อของมาตรฐานสินค้าเกษตร[๑] อาศัยอำนาจตามความในข้อ ๖วรรคสองของกฎกระทรวงกำหนดลักษณะของเครื่องหมาย การใช้เครื่องหมายและการแสดงเครื่องหมายรับรองมาตรฐานกับสินค้าเกษตร พ.ศ. ๒๕๕๓ออกตามความในพระราชบัญญัติมาตรฐานสินค้าเกษตร พ.ศ. ๒๕๕๑เลขาธิการสำนักงานมาตรฐานสินค้าเกษตรและอาหารแห่งชาติจึงกำหนดหลักเกณฑ์การใช้ชื่อย่อของมาตรฐานที่เกี่ยวกับการรับรองกระบวนการจัดการของสินค้าเกษตรไว้ดังต่อไปนี้ข้อ ๑ ให้ยกเลิกประกาศสำนักงานมาตรฐานสินค้าเกษตรและอาหารแห่งชาติเรื่อง กำหนดหลักเกณฑ์การใช้ชื่อย่อของมาตรฐานสินค้าเกษตร ลงวันที่ ๓๐ กันยายน๒๕๕๓ข้อ ๒ มาตรฐานเกี่ยวกับหลักการปฏิบัติทางการเกษตรที่ดีและการปฏิบัติทางการเพาะเลี้ยงสัตว์น้ำที่ดี ให้ใช้ชื่อย่อว่า GAPข้อ ๓ มาตรฐานเกี่ยวกับเกษตรอินทรีย์ให้ใช้ชื่อย่อว่า ORGANICข้อ ๔ มาตรฐานเกี่ยวกับการปฏิบัติที่ดีสำหรับกระบวนการผลิตและการปฏิบัติที่ดีสำหรับการคัดบรรจุ รวมทั้งมาตรฐานสินค้าเกษตร เรื่องหลักเกณฑ์การปฏิบัติ : หลักการทั่วไปเกี่ยวกับสุขลักษณะอาหาร (มกษ. 9023)และมาตรฐานที่เกี่ยวกับการปฏิบัติที่ดีด้านสุขลักษณะอื่น ๆ ให้ใช้ชื่อย่อว่า GMPข้อ ๕ มาตรฐานเกี่ยวกับระบบการวิเคราะห์อันตรายและจุดวิกฤตที่ต้องควบคุมให้ใช้ชื่อย่อว่า HACCPทั้งนี้ ในการใช้ชื่อย่อให้ระบุไว้ต่อท้ายรหัสตามประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดรหัสในการใช้และแสดงเครื่องหมายรับรองมาตรฐานกับสินค้าเกษตรลงวันที่ ๒๖ ธันวาคม ๒๕๕๖ประกาศณ วันที่ ๑๖ มกราคม พ.ศ. ๒๕๕๗ศักดิ์ชัยศรีบุญซื่อเลขาธิการสำนักงานมาตรฐานสินค้าเกษตรและอาหารแห่งชาติปริยานุช/ผู้จัดทำ๒๕ มีนาคม ๒๕๕๗กฤษดายุทธ/ผู้ตรวจ๒๕ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๐ ง/หน้า ๓/๑๙ มีนาคม ๒๕๕๗
ประกาศกระทรวงอุตสาหกรรมฉบับที่ 4770 (พ.ศ. 2559)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมท่อยางสําหรับระบบอากาศและสุญญากาศในเครื่องยนต์สันดาปภายใน - ข้อกําหนด----------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม ท่อยางสําหรับระบบอากาศและสุญญากาศในเครื่องยนต์สันดาปภายใน - ข้อกําหนด มาตรฐานเลขที่ มอก. 2696 - 2558 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 14 มกราคม พ.ศ. 2559 อรรชกา สีบุญเรืองรัฐมนตรีว่าการกระทรวงอุตสาหกรรม
ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดรถทุกชนิดในซอยกรุงเทพกรีฑา ๓๒และซอยอรุณอัมรินทร์๑๘ (ซอยวัดระฆังโฆสิตาราม วรมหาวิหาร)พ.ศ. ๒๕๕๗ ด้วย ตามมติที่ประชุม กองบัญชาการตำรวจนครบาล เมื่อวันศุกร์ที่ ๒๑มีนาคม พ.ศ. ๒๕๕๗ เวลา ๐๙.๐๐ นาฬิกา ณ ห้องประชุม บก.๐๒ ชั้น ๒อาคารกองบังคับการตำรวจจราจรได้มีมติเห็นควรออกข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดรถทุกชนิดในซอยกรุงเทพกรีฑา ๓๒ และซอยอรุณอัมรินทร์ ๑๘(ซอยวัดระฆังโฆสิตาราม วรมหาวิหาร)ฉะนั้น อาศัยอำนาจตามความในมาตรา ๑๓๙ (๒)แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับจำกัดสิทธิเสรีภาพของบุคคล ซึ่งมาตรา๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บัญชาการตำรวจนครบาลในฐานะเจ้าพนักงานจราจรในเขตกรุงเทพมหานคร ตามคำสั่งกระทรวงมหาดไทย ที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕ จึงได้ออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามหยุดหรือจอดรถทุกชนิดในซอยกรุงเทพกรีฑา ๓๒ และซอยอรุณอัมรินทร์ ๑๘ (ซอยวัดระฆังโฆสิตาราม วรมหาวิหาร)พ.ศ. ๒๕๕๗ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ห้ามหยุดหรือจอดรถทุกชนิดในซอยกรุงเทพกรีฑา ๓๒ ตลอดสาย โดยให้จอดสลับวันคู่ - วันคี่ข้อ ๔ ห้ามหยุดหรือจอดรถทุกชนิดตลอดเวลาทั้งสองฝั่ง ตั้งแต่ปากซอยอรุณอัมรินทร์ ๑๘ (ซอยวัดระฆังโฆสิตารามวรมหาวิหาร) เข้ามาในซอยเป็นระยะทาง ๔๕ เมตรข้อ ๕ นับตั้งแต่วันที่ข้อบังคับนี้ใช้บังคับเป็นต้นไปให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้ประกาศณ วันที่ ๒๕ เมษายน พ.ศ. ๒๕๕๗พลตำรวจตรีอดุลย์ ณรงค์ศักดิ์รองผู้บัญชาการปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๑๑ มิถุนายน๒๕๕๗นุสรา/ผู้ตรวจ๓๐ กรกฎาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๒ ง/หน้า ๖๓/๖ มิถุนายน ๒๕๕๗
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์ เพื่อสร้างทางหลวงแผ่นดินหมายเลข ๒๓๕สายทางเลี่ยงเมืองนาแกตอนทางเลี่ยงเมืองนาแกด้านเหนือเป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๓๕ สายทางเลี่ยงเมืองนาแกตอนทางเลี่ยงเมืองนาแกด้านเหนือ พ.ศ. ๒๕๕๓ ในท้องที่อำเภอนาแก จังหวัดนครพนม แล้วนั้นอธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น อาศัยอำนาจตามความในมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ และมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะรัฐมนตรีโดยมติเมื่อวันที่ ๑๙ ธันวาคม พ.ศ. ๒๕๕๔ จึงกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข ๒๓๕ สายทางเลี่ยงเมืองนาแกตอนทางเลี่ยงเมืองนาแกด้านเหนือในท้องที่อำเภอนาแก จังหวัดนครพนมตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๒๓๕สายทางเลี่ยงเมืองนาแกตอนทางเลี่ยงเมืองนาแกด้านเหนือ พ.ศ. ๒๕๕๓เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศณ วันที่ ๓๐ มกราคม พ.ศ. ๒๕๕๕ยิ่งลักษณ์ชินวัตรนายกรัฐมนตรีปริยานุช/ผู้จัดทำ๒๑ กุมภาพันธ์๒๕๕๕ชาญ/ผู้ตรวจ๒๗ กุมภาพันธ์๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๓๖ ง/หน้า ๒๕/๑๗ กุมภาพันธ์ ๒๕๕๕
พระราชบัญญัติควบคุมการขายทอดตลาดและค้าของเก่า (ฉบับที่ 2) พุทธศักราช 2481พระราชบัญญัติ ควบคุมการขายทอดตลาดและค้าของเก่า (ฉบับที่ ๒) พุทธศักราช ๒๔๘๑ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ ทิพอาภา พล.อ.เจ้าพระยาพิชเยนทรโยธิน ตราไว้ ณ วันที่ ๑๙ เมษายน พุทธศักราช ๒๔๘๒ เป็นปีที่ ๖ ในรัชกาลปัจจุบันโดยที่สภาผู้แทนราษฎรลงมติว่า สมควรแก้ไขเพิ่มเติมพระราชบัญญัติควบคุมการขายทอดตลาดและค้าของเก่า พุทธศักราช ๒๔๗๔ จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัติให้เรียกว่า "พระราชบัญญัติควบคุมการขายทอดตลาดและค้าของเก่า (ฉบับที่ ๒) พุทธศักราช ๒๔๘๑"มาตรา 2 มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๔ แห่งพระราชบัญญัติควบคุมการขายทอดตลาดและค้าของเก่า พุทธศักราช ๒๔๗๔ และให้ใช้ความต่อไปนี้แทน "มาตรา ๔ ห้ามมิให้บุคคลใดประกอบการอาชีพดังต่อไปนี้ โดยมิได้รับอนุญาตสำหรับกิจการนั้น ๆ จากเจ้าพนักงานผู้ออกใบอนุญาต (๑) การขายทอดตลาดมาตรา 3 นอกจากการขายทอดตลาดซึ่งเจ้าหน้าที่ของรัฐบาลเป็นผู้ขาย หรือการขายทอดตลาดเพื่อประโยชน์ของสมาคมหรือสาธารณประโยชน์ ซึ่งรัฐมนตรีสั่งเป็นหนังสือให้ยกเว้นเฉพาะกรณี (๒) การค้าของเก่า นอกจากการค้าของเก่าบางประเภทหรือบางชนิดซึ่งรัฐมนตรีได้ประกาศยกเว้นในราชกิจจานุเบกษามาตรา 3 ของเก่าซึ่งรัฐมนตรีได้ประกาศยกเว้นดังกล่าวในวรรคก่อน เมื่อเห็นสมควร รัฐมนตรีจะประกาศเพิกถอนการยกเว้นเสียทั้งหมด หรือแต่เพียงบางประเภท บางชนิดก็ได้ ผู้ค้าของเก่าประเภทหรือชนิดซึ่งได้มีประกาศเพิกถอนการยกเว้นดังกล่าวแล้ว จำต้องรับใบอนุญาตภายในกำหนดสามสิบวันนับแต่วันประกาศในราชกิจจานุเบกษาเป็นต้นไป"มาตรา 4 มาตรา ๔ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้ผู้รับสนองพระบรมราชโองการ พิบูลสงคราม นายกรัฐมนตรีพระราชบัญญัติควบคุมการขายทอดตลาดและค้าของเก่า พุทธศักราช ๒๔๗๔ มาตรา ๔ ซึ่งพระราชบัญญัติฉบับนี้ให้ยกเลิก มีข้อความดังต่อไปนี้ "มาตรา ๔ นอกจากการขายทอดตลาดซึ่งเจ้าหน้าที่ของรัฐบาลเป็นผู้ขาย ท่านห้ามมิให้ผู้หนึ่งผู้ใดประกอบการอาชีพขายทอดตลาดหรือทำการอาชีพค้าของเก่าโดยมิได้รับใบอนุญาตสำหรับกิจการนั้น ๆจากเจ้าพนักงานผู้ออกใบอนุญาตในการขายทอดตลาด ซึ่งสโมสรหรือสมาคมเป็นผู้กระทำเอง หรือบุคคลอื่นกระทำให้เพื่อประโยชน์แห่งสโมสรหรือสมาคมนั้น ๆ หรือเพื่อสาธารณประโยชน์ใด ๆ ท่านว่าเสนาบดีมีอำนาจที่จะให้ความยกเว้นได้ ไม่ต้องมีใบอนุญาต"
คำพิพากษาศาลฎีกาที่ 1546/2537หลักกฎหมาย: คดีก่อนศาลชั้นต้นพิพากษายกฟ้องโจทก์โดยฟังว่า จำเลยที่ 1รับโอนที่พิพาทโดยสุจริตและเสียค่าตอบแทน คำพิพากษาดังกล่าวผูกพันคู่ความจนกว่าจะถูกเปลี่ยนแปลง แก้ไข กลับ หรือยกเสีย ดังนั้น ในคดีนี้ จำเลยที่ 1 จึงไม่มีหนี้ที่ต้องรับผิดต่อโจทก์เกี่ยวกับที่พิพาท การที่จำเลยที่ 1 จดทะเบียนโอนขายที่พิพาทให้จำเลยที่ 2 และจำเลยที่ 2 นำไปจำนองกับจำเลยที่ 3 ย่อมมิอาจนำ ป.พ.พ. มาตรา237 มาใช้บังคับ โจทก์ไม่มีอำนาจร้องขอให้ศาลเพิกถอนนิติกรรมการขายที่พิพาทของจำเลยที่ 1 และการจำนองที่พิพาทของจำเลยที่ 2 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1546/2537นายเกียรติศักดิ์ เลาหชัยโจทก์นายเสรี โตวรกุล กับพวกจำเลย ป.พ.พ. ม. 237 ป.วิ.พ. ม. 145 วรรคหนึ่งคดีก่อนศาลชั้นต้นพิพากษายกฟ้องโจทก์โดยฟังว่า จำเลยที่ 1รับโอนที่พิพาทโดยสุจริตและเสียค่าตอบแทน คำพิพากษาดังกล่าวผูกพันคู่ความจนกว่าจะถูกเปลี่ยนแปลง แก้ไข กลับ หรือยกเสีย ดังนั้น ในคดีนี้ จำเลยที่ 1 จึงไม่มีหนี้ที่ต้องรับผิดต่อโจทก์เกี่ยวกับที่พิพาท การที่จำเลยที่ 1 จดทะเบียนโอนขายที่พิพาทให้จำเลยที่ 2 และจำเลยที่ 2 นำไปจำนองกับจำเลยที่ 3 ย่อมมิอาจนำ ป.พ.พ. มาตรา237 มาใช้บังคับ โจทก์ไม่มีอำนาจร้องขอให้ศาลเพิกถอนนิติกรรมการขายที่พิพาทของจำเลยที่ 1 และการจำนองที่พิพาทของจำเลยที่ 2(ชูชาติ ศรีแสง-สวิน อักขรายุธ-วินัย วิมลเศรษฐ)ศาลจังหวัดเชียงใหม่ - นายสาวอรุณี จิระรัศมีศาลอุทธรณ์ภาค ๒ - นายสุวัตร์ สุขเกษมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1546/2537นายเกียรติศักดิ์ เลาหชัยโจทก์นายเสรี โตวรกุล กับพวกจำเลย ป.พ.พ. ม. 237 ป.วิ.พ. ม. 145 วรรคหนึ่งคดีก่อนศาลชั้นต้นพิพากษายกฟ้องโจทก์โดยฟังว่า จำเลยที่ 1รับโอนที่พิพาทโดยสุจริตและเสียค่าตอบแทน คำพิพากษาดังกล่าวผูกพันคู่ความจนกว่าจะถูกเปลี่ยนแปลง แก้ไข กลับ หรือยกเสีย ดังนั้น ในคดีนี้ จำเลยที่ 1 จึงไม่มีหนี้ที่ต้องรับผิดต่อโจทก์เกี่ยวกับที่พิพาท การที่จำเลยที่ 1 จดทะเบียนโอนขายที่พิพาทให้จำเลยที่ 2 และจำเลยที่ 2 นำไปจำนองกับจำเลยที่ 3 ย่อมมิอาจนำ ป.พ.พ. มาตรา237 มาใช้บังคับ โจทก์ไม่มีอำนาจร้องขอให้ศาลเพิกถอนนิติกรรมการขายที่พิพาทของจำเลยที่ 1 และการจำนองที่พิพาทของจำเลยที่ 2(ชูชาติ ศรีแสง-สวิน อักขรายุธ-วินัย วิมลเศรษฐ)ศาลจังหวัดเชียงใหม่ - นายสาวอรุณี จิระรัศมีศาลอุทธรณ์ภาค ๒ - นายสุวัตร์ สุขเกษมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 64461หลักกฎหมาย: โจทก์และภรรยาโจทก์ถึงแก่กรรมในระหว่างฟังคำพิพากษาศาลฎีกา ผู้ร้องซึ่งเป็นบุตรโจทก์และผู้รับมรดกแต่ผู้เดียว ยื่นคำร้องต่อศาลฎีกาขอเข้ารับมรดกความแทนโจทก์ผู้มรณะได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 254/2505นายพ่วง ดุเหว่าจ๋าโจทก์นายวง พานทองจำเลย ป.วิ.พ. ม. 43โจทก์และภรรยาโจทก์ถึงแก่กรรมในระหว่างฟังคำพิพากษาศาลฎีกา ผู้ร้องซึ่งเป็นบุตรโจทก์และผู้รับมรดกแต่ผู้เดียว ยื่นคำร้องต่อศาลฎีกาขอเข้ารับมรดกความแทนโจทก์ผู้มรณะได้(คร้าม สิวายะวิโรจน์-ชวน สิงหลกะ-อนุสสรนิติสาร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 254/2505นายพ่วง ดุเหว่าจ๋าโจทก์นายวง พานทองจำเลย ป.วิ.พ. ม. 43โจทก์และภรรยาโจทก์ถึงแก่กรรมในระหว่างฟังคำพิพากษาศาลฎีกา ผู้ร้องซึ่งเป็นบุตรโจทก์และผู้รับมรดกแต่ผู้เดียว ยื่นคำร้องต่อศาลฎีกาขอเข้ารับมรดกความแทนโจทก์ผู้มรณะได้(คร้าม สิวายะวิโรจน์-ชวน สิงหลกะ-อนุสสรนิติสาร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 62297หลักกฎหมาย: ฎีกาว่าศาลชั้นต้นและศาลอุทธรณ์ฟังข้อเท็จจริงผิดไปจากพยานหลักฐานในสำนวน และปรับบทผิดไปจากพระราชบัญญัติจราจรทางบก พ.ศ.2522 เป็นปัญหาข้อกฎหมาย ไม่ต้องห้ามฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 289/2526พนักงานอัยการกรมอัยการโจทก์พันตรีชัยอาสน์ ไวภาษาจำเลย ป.วิ.อ. ม. 219ฎีกาว่าศาลชั้นต้นและศาลอุทธรณ์ฟังข้อเท็จจริงผิดไปจากพยานหลักฐานในสำนวน และปรับบทผิดไปจากพระราชบัญญัติจราจรทางบก พ.ศ.2522 เป็นปัญหาข้อกฎหมาย ไม่ต้องห้ามฎีกา(สุชาติ จิวะชาติ-พิศิษฏ์ เทศะบำรุง-วีระ ทรัพยไพศาล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 289/2526พนักงานอัยการกรมอัยการโจทก์พันตรีชัยอาสน์ ไวภาษาจำเลย ป.วิ.อ. ม. 219ฎีกาว่าศาลชั้นต้นและศาลอุทธรณ์ฟังข้อเท็จจริงผิดไปจากพยานหลักฐานในสำนวน และปรับบทผิดไปจากพระราชบัญญัติจราจรทางบก พ.ศ.2522 เป็นปัญหาข้อกฎหมาย ไม่ต้องห้ามฎีกา(สุชาติ จิวะชาติ-พิศิษฏ์ เทศะบำรุง-วีระ ทรัพยไพศาล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 563/2540หลักกฎหมาย: เมื่อหนังสือสัญญาเช่ามิได้จดทะเบียนต่อพนักงานเจ้าหน้าที่จำเลยจึงฟ้องร้องบังคับคดีได้เพียง 3 ปี ตาม ป.พ.พ.มาตรา 538 กำหนดเวลาเช่าที่เกินจาก 3 ปี ตามที่ตกลงกันไว้ จึงไม่มีผลบังคับกันต่อไป คำมั่นของโจทก์ที่ให้แก่จำเลยไว้ตามสัญญาเช่าข้อ 2 (ก) ที่ว่าเมื่อจำเลยเช่าครบ 7 ปียินยอมต่อสัญญาเช่าให้จำเลยอีก 15 ปี ย่อมสิ้นผลบังคับไปด้วย ดังนั้น จึงไม่มีคำมั่นของโจทก์ที่จะให้จำเลยสนองต่อไปอีก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 563/2540นางธนี พหลโยธินโจทก์นางเพ็ญจันทร์ วิชัยโชติจำเลย ป.พ.พ. ม. 354, ม. 538เมื่อหนังสือสัญญาเช่ามิได้จดทะเบียนต่อพนักงานเจ้าหน้าที่จำเลยจึงฟ้องร้องบังคับคดีได้เพียง 3 ปี ตาม ป.พ.พ.มาตรา 538 กำหนดเวลาเช่าที่เกินจาก 3 ปี ตามที่ตกลงกันไว้ จึงไม่มีผลบังคับกันต่อไป คำมั่นของโจทก์ที่ให้แก่จำเลยไว้ตามสัญญาเช่าข้อ 2 (ก) ที่ว่าเมื่อจำเลยเช่าครบ 7 ปียินยอมต่อสัญญาเช่าให้จำเลยอีก 15 ปี ย่อมสิ้นผลบังคับไปด้วย ดังนั้น จึงไม่มีคำมั่นของโจทก์ที่จะให้จำเลยสนองต่อไปอีก(สถิตย์ ไพเราะ-ปรีชา เฉลิมวณิชย์-วุฒิ คราวุฒิ)ศาลจังหวัดราชบุรี - นายนพรัตน์ ชลวิทย์ศาลอุทธรณ์ภาค ๓ - นายสมชาย วงศ์สวัสดิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 563/2540นางธนี พหลโยธินโจทก์นางเพ็ญจันทร์ วิชัยโชติจำเลย ป.พ.พ. ม. 354, ม. 538เมื่อหนังสือสัญญาเช่ามิได้จดทะเบียนต่อพนักงานเจ้าหน้าที่จำเลยจึงฟ้องร้องบังคับคดีได้เพียง 3 ปี ตาม ป.พ.พ.มาตรา 538 กำหนดเวลาเช่าที่เกินจาก 3 ปี ตามที่ตกลงกันไว้ จึงไม่มีผลบังคับกันต่อไป คำมั่นของโจทก์ที่ให้แก่จำเลยไว้ตามสัญญาเช่าข้อ 2 (ก) ที่ว่าเมื่อจำเลยเช่าครบ 7 ปียินยอมต่อสัญญาเช่าให้จำเลยอีก 15 ปี ย่อมสิ้นผลบังคับไปด้วย ดังนั้น จึงไม่มีคำมั่นของโจทก์ที่จะให้จำเลยสนองต่อไปอีก(สถิตย์ ไพเราะ-ปรีชา เฉลิมวณิชย์-วุฒิ คราวุฒิ)ศาลจังหวัดราชบุรี - นายนพรัตน์ ชลวิทย์ศาลอุทธรณ์ภาค ๓ - นายสมชาย วงศ์สวัสดิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่ สกง. 1/2563เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนมกราคม 2563----------------------------------------อื่นๆ ๑ เหตุผลในการออกประกาศ เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนมกราคม2563อื่นๆ ๒ อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ ๓ เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ. 2/14/63 | 45,000 | 10 มกราคม 2563 | 14/01/63 - 28/01/63 | 14 |อื่นๆ ๔ วันเริ่มต้นบังคับใช้ ตั้งแต่วันที่ 8 มกราคม 2563ผู้มีอํานาจลงนาม - ประกาศ ณ วันที่ 8 มกราคม 2563 (นางสาววชิรา อารมณ์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทยทีมตลาดเงินและตลาดพันธบัตรโทรศัพท์ 0 2628 6025 - 7